CELEX: 62021TN0714
Language: et
Date: 2021-11-04 00:00:00
Title: Kohtuasi T-714/21: 4. novembril 2021 esitatud hagi – AL versus komisjon

31.1.2022   
            
            
               ET
            
            
               Euroopa Liidu Teataja
            
            
               C 51/33
            
         
      4. novembril 2021 esitatud hagi – AL versus komisjon
      (Kohtuasi T-714/21)
      (2022/C 51/46)
      Kohtumenetluse keel: inglise
      
         Pooled
      
      
         Hageja: AL (esindaja: advokaat R. Rata)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  esiteks, tühistada kostja 4. augusti 2021. aasta otsus (Ares (2021) 4962656), mis tehti kaebuse kohta, mille hageja esitas 9. aprillil 2021 artikli 90 lõike 2 tähenduses, et vaidlustada individuaalsete maksete haldamise ja maksmise ameti 11. jaanuari 2021. aasta otsus; (1)
                  
               
            
                  —
               
               
                  kohustada kostjat avalikustama ja esitama: (i) dokumentaalsed tõendid arvutuste kohta, mis olid individuaalsete maksete haldamise ja maksmise ameti 21. novembri 2019. aasta otsuse aluseks; ning (ii) „personaliküsimuste peadirektoraadi vastuse muule kaebusele“ terviktekst, mida osaliselt tsiteeriti individuaalsete maksete haldamise ja maksmise ameti 8. oktoobri 2020. aasta e-kirjas;
               
            
                  —
               
               
                  kohustada kostjat määrama kindlaks hoolduskulude eelduslik suurus vahemikus 1. november 2020 kuni 30. september 2021, tuginedes sellele, et hageja ema elukoht on Belgias; ning
               
            
                  —
               
               
                  kohustada kostjat tasuma ajavahemikul 1. novembrist 2020 kuni 30. september 2021 hageja ema kohta samasugust hüvitist, nagu on ette nähtud lapsele;
               
            
                  —
               
               
                  jätta kostja kohtukulud tema enda kanda ja mõista temalt välja hageja kohtukulud.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et kostja rikkus personalieeskirjade VII lisa artikli 2 lõiget 4 ning komisjoni 15. aprilli 2014. aasta otsust üldiste rakendussätete kohta, mis puudutab inimeste võrdsustamist ülalpeetavate lastega, osas, milles kostja arvestas hageja ema ülalpidamistoetuse arvestamisel tema ema elukohana Rumeeniat, mitte Belgiat. Lisaks tegi komisjon vea hageja ema ülalpidamiskulu arvestamisel, võttes arvesse 50 % palgaastme AST 1 esimeses palgajärgus oleva ametniku põhipalgast, kohaldades sellele Rumeenia riigi suhtes kehtivat koefitsienti – tegemist oli veaga, arvestades, et hageja ema elas püsivalt hageja leibkonnas ja seda arvestades oleks tulnud võtta aluseks 40 % samast põhipalgast (ilma koefitsienti kohaldamata).
               
            
                  2.
               
               
                  Teine väide, et rikuti personalieeskirjade artiklit 85, kuivõrd hageja ei olnud ei teadlik, et 1. novembrist 2019 kuni 31. oktoobrini 2020 tasutud ülalpeetava lapsega võrdsustatava isiku kohta makstaval toetusel puudus korrakohane alus, ning enammakstud summa ei olnud nii suur, et hagejale ei oleks saanud see märkamatuks jääda.
               
            
         (1)  Teatise koostaja märkus: vaidlustatud otsus käsitleb peretoetuste maksmist Euroopa Liidu ametnike suhtes kohaldatavate personalieeskirjade VII lisa artikli 2 lõike 4 alusel.